ПРОЕКТ НА ДОГОВОР

**№ СОО-……**

Днес, [*дата на сключване на договора във формат дд.мм.гггг*], в [*място на сключване на договора*], между:

**ОБЩИНА РУСЕ,** със седалище и адрес на управление: гр. Русе, пл. „Свобода”, 6, ЕИК по Булстат: 000530632, представлявана от **ПЛАМЕН ПАСЕВ СТОИЛОВ в качеството на Кмет на Община Русе,** наричана по-долу ВЪЗЛОЖИТЕЛ, от една страна

**и**

**……………………..**, с адрес:……………….., ЕИК / код по Регистър БУЛСТАТ…….,

представляван/а/о от ………………., в качеството на …………………………,

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 194, ал.1 от Закона за обществените поръчки (**ЗОП**), във връзка със Заповед № ……….. на кмета на Община Русе, издадена на основание чл. 97, ал. 1 от ППЗОП за определяна на комисия и съгласно утвърден на ……. От кмета протокол от работата на комисията за оценяване и класиране на постъпилите оферти за избор на изпълнител на обществена поръчка с предмет: **„Избор на предприятие за предоставяне на съобщителни услуги чрез мобилна наземна мрежа по стандарт GSM/UMTS с национално покритие за нуждите на Община Русе и на всички второстепенни разпоредители на бюджетна издръжка, които не са самостоятелни юридически лица, които не са възложители по ЗОП”**

се сключи този договор („Договора/Договорът“) за следното:

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, следните услуги:

- предоставяне на съобщителни услуги чрез мобилна наземна мрежа по стандарт GSM/UMTS с национално покритие за нуждите на Община Русе и на всички второстепенни разпоредители на бюджетна издръжка, които не са самостоятелни юридически лица, които не са възложители по ЗОП;

**-** осигуряване на съобщителни услуги чрез мобилна наземна мрежа по стандарт GSM/UMTS с национално покритие съобразно „Предложение за изпълнение на поръчката“, неразделна част от настоящия договор.

наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1, № 2 и №3 към този Договор („**Приложенията**“) и представляващи неразделна част от него.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът влиза в сила от датата на подписването му от Страните и е със срок на действие до 1 (*една)* година, считано от датата на сключването му.

**Чл. 5.** (1)Срокът за изпълнение на Услугите е 1 година, считано от *Датата на влизане в сила*.

(2) ИЗПЪЛНИТЕЛЯТ предоставя на ВЪЗЛОЖИТЕЛЯ заявения брой SIM–карти след сключване на настоящия договор и в срок до 7 /седем/ дни от датата на получаване на писмена заявка за това от ВЪЗЛОЖИТЕЛЯ.

(3) При допълнителна заявка от ВЪЗЛОЖИТЕЛЯ, ИЗПЪЛНИТЕЛЯТпредоставя допълнителен брой SIM – карти в срок до 5 /пет/ работни дни,считано от датата на получаване на писмена заявка за това.

(4) ИЗПЪЛНИТЕЛЯТ предоставя на ВЪЗЛОЖИТЕЛЯ дубликат на изгубена или открадната SIM-карта в срок от 24 часа, считано от получаване на уведомление за това и доставя дубликата безплатно до посочения в уведомлението адрес.

**Чл. 6.** Мястото на изпълнение на Договора на територията на Република България и в чужбина при предоставяне на услугата “Роуминг” и “Международни разговори”.

**ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** **(1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение на база единичните цени, предложени от ИЗПЪЛНИТЕЛЯ в ценовото му предложение, като максималната стойност на договора не може да надвишава 66 000 (шестдесет и шест хиляди) лева без ДДС и 79 200 (*седемдесет и девет хиляди и двеста лева)* лева с ДДС (наричана по-нататък „**Цената**“ или „Стойността на Договора“), при следните цени на предлаганите услуги:

|  |  |  |
| --- | --- | --- |
| **№** | **Описание** | **Цена в лв. без ДДС, брой** |
|  | *Тарифен план № 1* |  |
|  | **Месечна абонаментна такса за Тарифен план № 1 с включени:**   * 44 640 бр. минути за разговори в корпоративна група |  |
|  | **Цена на минута разговор към всички национални мобилни мрежи и всички национални фиксирани мрежи за Тарифен план №1;** |  |
|  | **Брой включени минути за национални разговори извън групата (към всички национални мобилни и национални фиксирани мрежи) за Тарифен план № 1;** |  |
|  | *Тарифен план № 2* |  |
|  | **Месечна абонаментна такса за Тарифен план № 2 с включени:**   * 44 640 бр. минути за разговори в корпоративна група; * 10 GB мобилен интернет на максимална скорост за ползване в България; * 200 минути за международни разговори в ЕС, САЩ и Канада; 200 минути за входящи и изходящи разговори в роуминг в страни от ЕС; * 200 SMS в роуминг в страни от ЕС; * 200 МВ мобилен интернет в роуминг в страни от ЕС . |  |
|  | **Цена на минута разговор към всички национални мобилни мрежи и всички национални фиксирани мрежи след изчерпване на безплатните минути за Тарифен план № 2;** |  |
|  | **Брой включени минути за национални разговори извън групата (към всички национални мобилни и национални фиксирани мрежи) за Тарифен план № 2;** |  |
|  | *Тарифен план № 1 и Тарифен план № 2* |  |
|  | **Цена за месечна абонаментна такса за пакет за неограничен достъп до интернет с включени:**   * 3 GB на максимална скорост, който може да се ползва от SIM картите на Тарифен план № 1 и Тарифен план № 2. |  |
|  | **Цена на SMS в мрежата на участника в страната за Тарифен план № 1 и Тарифен план № 2;** |  |
|  | **Цена на SMS в мрежата на други национални оператори в страната за Тарифен план № 1 и Тарифен план № 2;** |  |
|  | **Цена на минута международни разговори в страни от ЕС за Тарифен план № 1 и Тарифен план № 2.** |  |

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Единичните цени за отделните дейности, свързани с изпълнението на Услугите, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на Договора и не подлежат на промяна.

**Чл. 8.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:

чрез периодични плащания въз основа на представени от ИЗПЪЛНИТЕЛЯ месечни фактури и детайлизирани сметки за ползваните услуги на ВЪЗЛОЖИТЕЛЯ или негов второстепенен разпоредител, който не е самостоятелно юридическо лице и е ползвател на услугата – в срок до 30 (*тридесет*) календарни дни от датата на представяне на фактура и на всички второстепенни разпоредители на бюджетна издръжка, които не са самостоятелни юридически лица и не са възложители по ЗОП.

**Чл. 9.** (1) Всяко плащане по този Договор се извършва въз основа на следните документи:

- фактура – оригинал, съдържаща информация за период на фактуриране, месечни абонаментни такси, отделно калкулиране на изразходваните безплатни минути (ако има такива), по направления, вид на услугата, стойност на услугата, продължителност и стойност на проведените телефонни разговори според вида им – национални, международни, входящ и изходящ роуминг, както и разговори към други мобилни мрежи (за всяка друга мрежа), както и при поискване детайлизирана справка за изходящи разговори – за всеки проведен разговор от всеки абонатен номер;

- детайлизирана сметка за услугите, ползвани от всеки потребител по този договор. Детайлизираната сметка следва да съдържа най-малко следната информация: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в проценти към размера на сметката, така и в абсолютни стойности, размер на договорените отчисления, общ размер на дължимата сума без ДДС и с ДДС.

(2)Единичните цени на предлаганите услуги следва да бъдат в български лева и да включват всички разходи до краен потребител с и без ДДС.

(3) ВЪЗЛОЖИТЕЛЯТ заплаща на ИЗПЪЛНИТЕЛЯстойността на действително предоставените услуги, съгласно договорените единични цени и не поема задължение за изразходване на цялата предвидена стойност на договора.

**Чл. 10. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 7 (*седем*) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**Чл. 11.** (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответния период, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел „Предаване и приемане на изпълнението“ от Договора, и заплаща възнаграждение за тази част на подизпълнителя в срок до 30 (*тридесет*) дни от представяне на документите по чл. 9. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ПРАВА И ЗАДЪЛЖЕНИЯ НА СТРАНИТЕ**

**Чл. 12.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 26. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 7 – 11 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 27. ИЗПЪЛНИТЕЛЯТ се задължава:**

1. Да предложи услуги по пренос на глас, кратки текстови съобщения (SMS), мултимедийни съобщения (MMS) и достъп до интернет чрез обществена електронна мрежа по стандарт GSM /UMTS с национално покритие за нуждите на експлоатационната дейност на Община Русе;

2. Да се предоставят 454(четиристотин петдесет и четири) бр. SIM карти и Възможност за допълнителна доставка при необходимост на до 100 броя SIM карти.

3.За технологичните нужди на Община Русе Изпълнителят да осигури ползване на високоскоростен мобилен интернет достъп, чрез 3G USB модем по 3G, EDGE, UMTS, HSDPA технологии;

4. Срокът за активиране и предоставяне на Възложителя на първоначално заявения брой SIM – карти за абонатите на корпоративната група е до 7 (седем) дни, считано от датата на сключване на договора и получаване на писмена заявка от Възложителя;

5. Срокът за предоставяне на допълнително заявения от Възложителя брой SIM – карти е до 5 (пет) работни дни след получаване на заявката.

6. Разпределението на SIM картите включени в корпоративната група е следното:

• 116(сто и щестнадесет) бр. за Община Русе;

• 52 (петдесет и две) бр. за Общинския съвет;

• 286 (двеста осемдесет и шест)бр. за всички второстепенни разпоредители, които не са самостоятелни юридически лица;

7. Да осигури възможност за провеждане на разговори и услуги в рамките корпоративна група и извън нея. Разговори към други мобилни оператори, фиксирани мрежи, роуминг, международни разговори, изпращане и получаване на кратки текстови съобщения (SMS), мултимедийни съобщения (MMS) и достъп до интернет.

8. За SIM картите от корпоративната група да бъдат предложени два тарифни плана «Тарифен план № 1» и «Тарифен план № 2» – с възможност за избор от Община Русе и промяна от един в друг;

9. Да фиксира Кредитни лимити на SIM картите – по избор на Община Русе с възможност за промяна;

10. Да предостави на ВЪЗЛОЖИТЕЛЯ възможност за определяне на достъпа на всяка една SIM карта до различни услуги като MMS, WAP, Гласова поща, GPRS, UMTS и други;

11. Първоначален период на таксуване – 30 секунди, а след това тарифиране на 1/една/ секунда; (съгл. Чл.50 (1) от „Общи изисквания при осъществяване на обществени електронни съобщения” изм. и доп. ДВ. Бр.4 от 14 Януари 2014г.)

12. Да предостави дубликат на открадната или изгубена карта в рамките на 24 ч., безплатна доставка до адреса на Възложителя ;

13. Да запази съществуващите телефонни номера, използвани понастоящем от Община Русе и да осигури при необходимост безплатна преносимост на съществуващите номера;

14. Да предостави на възможност за безплатна замяна на стандартна SIM карта с микро SIM или нано SIM карта;

15. Да предостави услуга "мобилен достъп до интернет" за ползване чрез SIM картите на Възложителя;

16. След уведомяване от страна на Възложителя по всяко време от срока на действие на договора да извършва промяна на броя на ползваните SIM карти и услуги (увеличение, намаление на броя SIM карти, временно спиране на SIM без закриване на номера и заплащане на месечна такса, прехвърляне на външно лице, активиране или деактивиране на роуминг, кредитен лимит и други услуги), без санкции или неустойки;

17. Да осигури възможност напуснали Община Русе служители да могат да прехвърлят служебните си телефонни номера на собствено име, без заплащане на неустойка за прекратяване на договора по тази SIM карта;

18. Да се предостави възможност за включване към корпоративната група на посочени от Възложителя служители, притежаващи лични SIM-карти, при преференциални ценови условия, като разходите бъдат за тяхна сметка.

19. Безвъзмездно предоставяне на услуги като: замяна на изгубена, открадната или унищожена SIM карта, подробно месечно извлечение, актуализиране на абонатите в корпоративната група, номера за данни и др.;

20. Да се осигурява проверка на сметка и текущо потребление на кратък номер, или чрез SMS.

21. Услугата следва да осигури възможност на всеки индивидуален абонат от групата на Община Русе възможност за проверка на индивидуалната сметка и други справки, чрез обаждане на номер за обслужване на клиенти;

22. За технологичните нужди на Община Русе Изпълнителят да предложи ползване на услуга даваща възможност за използване на един номер с до три мобилни устройства. При повикване устройствата да звънят едновременно и да се отговаря от едно от тях, от което е най-удобно. Тарифирането на услугите ползвани от трите устройства да се извършва на предоставения номер. Да има възможност едновременно използваните SIM карти да бъдат от различен вид (стандартна, микро SIM или нано SIM карта) по избор на Възложителя.

23. Изпълнителят предоставя на Община Русе безвъзмездно детайлизирана сметка за ползваните услуги заедно с фактура. Детайлизираната сметка следва да съдържа най-малко следната информация: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в проценти към размера на сметката, така и в абсолютни стойности, размер на договорените отчисления, общ размер на дължимата сума без ДДС и с ДДС.

24. Да предоставя подробно месечно извлечение, както на електронен, така и на хартиен носител - по отделно по клиентски номера и услуги за групата на Възложителя. Фактурите да съдържат информация за период на фактуриране, месечни абонаментни такси, отделно калкулиране на изразходваните безплатни минути (ако има такива), по направления, вид на услугата, стойност на услугата, продължителност и стойност на проведените телефонни разговори според вида им – национални, международни, входящ и изходящ роуминг, както и разговори към други мобилни мрежи (за всяка друга мрежа), както и при поискване детайлизирана справка за изходящи разговори – за всеки проведен разговор от всеки абонатен номер;

25. Да предостави на оторизиран представител на Община Русе права за достъп до своята информационна система за извършване на детайлизирана справка за: всяко осъществено повикване, включително за осъществени повиквания към безплатни услуги; стойността на всяко осъществено повикване, датата, часа и продължителността на всяко осъществено повикване;

26. Да осигурява непрекъснато предоставяне на описаните в техническата спецификация съобщителни услуги, включително и на справочни услуги чрез мрежата си 24 (двадесет и четири) часа в денонощието, 7 (седем) дни в седмицата;

27. Качеството на услугите, предоставяни от Изпълнителя, трябва да бъде в съответствие с изискванията, предвидени в стандартизационните документи цитирани в Закона за електронните съобщения, и с Общите правила за взаимоотношения с крайните потребители, съгласувани с Комисията за регулиране на съобщенията;

28. Изпълнителя да приложи данните си за GSM и UMTS покритие по население и територия към 31.12.2015г. Данните следва да съвпадат с тези от Въпросника за отчет за дейността през 2015 г. на предприятията, предоставящи обществени телефонни услуги чрез наземни мрежи с ползване на радиочестотния спектър (GSM, UMTS LTE) и т.н., представен на Комисията за регулиране на съобщенията (КРС).

29. При опасност от нарушаване сигурността на електронните съобщителни мрежи на изпълнителя или пробив в неговите информационни системи, касаеща Община Русе, същия трябва незабавно да уведоми Възложителя.

30. Разговорите в корпоративната група на Община Русе следва да бъдат безплатни и неограничени.

31. Изпълнителят се задължава да сключи договор/договори за подизпълнение с посочените в офертата му подизпълнители в срок от седем дни от сключване на настоящия Договор. В срок до 3 (*три*) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*).

11. да предоставя на ВЪЗЛОЖИТЕЛЯ информацията, необходима за ползване на услугите;

12. да предостави на ВЪЗЛОЖИТЕЛЯ при поискване от негова страна на всички необходими документи и материали, свързани с договора;

13. да уведомява своевременно ВЪЗЛОЖИТЕЛЯ за всички влошавания на параметрите на предоставяната услуга и пълни или частични прекъсвания;

**Общи права и задължения на ВЪЗЛОЖИТЕЛЯ**

**Чл. 28.** ВЪЗЛОЖИТЕЛЯТ има право:

1. да изисква и да получава Услугите в уговорения срок, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него детайлизирани сметки или съответна част от тях;

4. да ползва услугите на мрежата в съответствие с изискванията на настоящия договор и приложенията към него;

5.по всяко време при поискване да получава информация от **ИЗПЪЛНИТЕЛЯ** относно дължимите суми за използвани услуги по настоящия договор;

**Чл. 29. ВЪЗЛОЖИТЕЛЯТ се задължава:**

1. да приеме изпълнението на Услугите за всеки отделен период, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 44 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

**ПРЕДАВАНЕ И ПРИЕМАНЕ НА ИЗПЪЛНЕНИЕТО[[1]](#footnote-1)**

**Чл. 30. (1)** Изпълнението на Услугите за всеки отделен период се документира с детайлизирана сметка за ползваните услуги заедно с фактура предоставена на ОБЩИНА РУСЕ. Второстепенните разпоредители с бюджета получават отделни фактури и детайлизирани сметки.

(2) ИЗПЪЛНИТЕЛЯТ следва да предостави на оторизиран представител на ОБЩИНА РУСЕ права за достъп до своята информационна система за извършване на детайлизирана справка за: всяко осъществено повикване, включително за осъществени повиквания към безплатни услуги; стойността на всяко осъществено повикване; датата, часа и продължителността на всяко осъществено повикване.

**Чл. 31. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното.

**САНКЦИИ ПРИ НЕИЗПЪЛНЕНИЕ**

**Чл. 32.** При просрочване изпълнението на задълженията по този Договор, неизправната Страна дължи на изправната неустойка в размер на 0,2% (нула цяло и две на сто) от прогнозната стойност на поръчката за всеки ден забава, но не повече от 20% двадесет на сто) от прогнозната стойност на поръчката.

**Чл. 33.** При констатирано лошо или друго неточно или частично изпълнение на отделна дейност, изразяващи се в пълно или частично нарушаване на предоставянето на фиксирана телефонна услуга, ИЗПЪЛНИТЕЛЯТ дължи неустойка в размер 10% (десет процента) от стойността на месечната абонаментна такса за съответния месец, ако прекъсването е отстранено в рамките на 24 часа от установяването му и до 20% (двадесет процента) ако прекъсването е било за повече от 24 часа. Изключение правят случаите на прекъсване за планирана профилактика на мрежата в извънработно време (от 18:00 ч. до 09:00 ч.), но само при условие, че ВЪЗЛОЖИТЕЛЯТ е бил предупреден не по-късно от 15 дни преди настъпване на прекъсването.

**Чл. 34.** При разваляне на Договора поради виновно неизпълнение на някоя от Страните, виновната Страна дължи неустойка в размер на 30% (тридесет на сто) от Стойността на Договора.

**Чл. 35.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 37.** (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до три дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 38.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**Чл. 39.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. [В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.]

**Чл. 40.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 41.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 42. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 43.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 44. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 45.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 46.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 47.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 48. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (*три*) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 49.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 50. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (*седем*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (*седем*) дни от вписването ѝ в съответния регистър.

Приложимо право

**Чл. 51.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 52.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.[[2]](#footnote-2)

Екземпляри

**Чл. 53.** Този Договор се състои от 12 (дванадесет) страници и е изготвен и подписан в 3 (три) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ

Приложения:

**Чл. 54.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък №1 с адресите и ползваните услуги и Списък №2 – описание на действащите телефонни централи

**ВЪЗЛОЖИТЕЛ: ИЗПЪЛНИТЕЛ:**

1. При необходимост възложителите могат да уредят и други клаузи относно предаването и приемането на изпълнението. [↑](#footnote-ref-1)
2. [↑](#footnote-ref-2)